Die wêreld in foto’s – 15 Julie 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Ondersoekbeamptes by die trok wat Donderdag tydens die Bastilledagviering in die Franse stad Nice tussen feesgangers ingeploeg het. Meer as 80 mense het as gevolg van dié terreurdaad gesterf. Die aanval was die derde van sy soort in twee jaar in Frankryk. Foto: Sasha Goldsmith via AP (wire.africannewsagency.com) Die Eiffeltoring in Parys verlig deur vuurwerk tydens die Bastilledagviering in die Franse hoofstad. Die stormloop op die Bastille in 1789, wat die begin van die Franse Rewolusie was, word op dié dag gedenk. Foto: AP Photo/Thibault Camus (wire.africannewsagency.com) Chen Ying, ŉ beseerde lid van die Chinese vredesmag in Suid-Soedan, word Donderdag oorgeplaas in ŉ ambulans op die Entebbe-lughawe in Uganda. Chen is die vierde lid van die Chinese vredesmag wat ernstig beseer is in gevegte tussen twee strydende Suid-Soedanese faksies in dié land se hoofstad, Juba. Foto: Xinhua/Yuan Qing (wire.africannewsagency.com) Indiese burgers saam met VK Singh, Indiese junior minister van buitelandse sake, op die Palam-lughawe in Nieu-Delhi. Die Indiese regering het minstens 156 van dié land se burgers uit die geweldgeteisterde Suid-Soedan ontruim. Soveel as 71 burgers het Vrydag met ŉ spesiale lugmagvliegtuig in Nieu-Delhi aangekom. Foto: Manisg Swarup, AP (wire.africannewsagency.com) Vlugtelinge en aktiviste regoor Europa Donderdag besig met ŉ protesoptog in die Griekse hoofstad, Athene. Sowat 1 000 mense het voor die parlementsgebou betoog vir die oopstel van grense en beter lewensomstandighede in die verblyfsentrums vir vlugtelinge in Griekeland. Foto: Xinhua/Marios Lolos (wire.africannewsagency.com) Ontstoke inwoners van Seongju in Suid-Korea oor die regering se planne om ŉ Amerikaanse missielverdedigingstelsel in die omgewing te ontplooi, het Vrydag die pad versper voor die voertuig van Hwang Kyo-ahn, die Suid-Koreaanse premier. Die premier is met eiers en waterbottels bestook. Foto: Kang Jong-min/Newsis via AP (wire.africannewsagency.com) Geesdriftiges besig om joga te doen in ŉ lotustuin in Xiuzhu in die Chinese Fujian-provinsie. Meer as 1 000 mense kom Vrydae in dié park byeen om joga te doen. Foto: Xinhua/Peng Zhangqing (wire.africannewsagency.com) “Kyk na my, pa!” Een van die veldrenmotors wat vertoon word op die 13de internasionale motor-ekspo in Changshun in die noordooste van China se Jilin-provinsie. Meer as 1 300 voertuie van 137 fabrikate is op dié skou wat tien dae lank duur te sien. Foto: Xinhua/Xu Chang (wire.africannewsagency.com) Toeriste besig om deel te neem aan die 19de Boryeong-modderfees op die Daecheon-strand in Boryeong, Suid-Korea. Dié fees sluit items in soos modderstoei en -gly. Foto: Yang Young-suck/Yonhap via AP (wire.africannewsagency.com)